[{"text_idx": "#000001", "text": "Dyma ardal o ganol y ddinas sydd bob amser yn brysur, mae Heol Eglwys Fair yn un o'r strydoedd mwyaf poblogaidd yng Nghaerdydd. Bydd y post hwn yn eich helpu i ddod o hyd i'r lleoedd gorau i siopa, i fwyta ac i gael hwyl ar y stryd, gan eich helpu i wneud y gorau o'ch amser yng Nghaerdydd!"}, {"text_idx": "#000002", "text": "Heb os, y lle gorau i chwilio am siopau diddorol, trawiadol ar Heol Eglwys Fair yw yn un o'r sawl arce\u0302d ynddi. Gyda 4 arce\u0302d gwahanol \u2014 Castle, Royal, Wyndham a Morgan \u2014 mae llu o fusnesau annibynnol ychydig o lathenni o\u2019r brif stryd yn aros am i chi eu darganfod! Os nad ydych chi\u2019n siw\u0302r ble i fynd yn gyntaf, ein hargymhelliad yw rhoi cynnig ar Arce\u0302d y Castell. Mae\u2019r siop de The Bird and Blend yno pe hoffech bori trwy flasau newydd ffansi o de, mae Fabulous Welshcakes yno os ydych chi eisiau cael byrbrydau melys a Coffee Barker os oes awydd arnoch fod mewn lle clyd gyda diod boeth. Yn bendant dylech chi edrych drwyddyn nhw i gyd, serch hynny - mae yna ddigon o leoedd diddorol i'w darganfod!"}, {"text_idx": "#000003", "text": "Os ydych chi ond yn chwilio am y pethau hanfodol (pryd parod, papur ty\u0302 bach neu fyrbrydau brys), Heol Eglwys Fair hefyd yw\u2019r stryd i chi. Gyda Sainsbury's Local a Tesco Express, rydych chi'n siw\u0302r o ddod o hyd i beth bynnag sydd ei angen arnoch chi yn yr ardal hon o'r ddinas."}, {"text_idx": "#000005", "text": "Un peth nad yw\u2019n brin yn Heol Eglwys Fair yw bwytai \u2013 mae lleoedd diddorol i\u2019w bwyta ar hyd dwy ochr y stryd! Yn ogystal a\u0302 chadwyni poblogaidd fel Turtle Bay a Pizza Express, mae yna fwytai annibynnol llai hefyd y dylech chi roi cynnig arnyn nhw fel Chai Street Indian a Juniper Place. Mae'r stryd yn cynnig prydau o amrywiaeth eang o ddiwylliannau a bwydydd, sy'n golygu bod rhywbeth at ddant pawb yno."}, {"text_idx": "#000006", "text": "Mae'r Heol yr Eglwys Fair hefyd yn stryd berffaith os ydych chi'n hoff o fwyd cyflym. Gwelwch chi bron pob bwyty bwyd cyflym y gallwch chi feddwl amdano ar bob ochr i\u2019r strydoedd, o Taco Bell i Subway, felly gallwch chi gael gafael mewn beth bynnag rydych yr hoffech chi ei fwyta."}, {"text_idx": "#000007", "text": "Ond os na allwch ffeindio\u2019r hyn rydych ei eisiau ar Heol Eglwys Fair, yna mae mynedfa i Chwarter y Bragdy ar ddiwedd y ffordd. Mae hyd yn oed mwy o fwytai a bwyd cyflym yma i chi gael dewis ohonyn nhw, felly gwnewch yn siw\u0302r eich bod yn fforio yno!"}, {"text_idx": "#000008", "text": "A post shared by ChaiStreet (@chaistreet_)"}, {"text_idx": "#000010", "text": "Os ydych chi\u2019n teimlo fel cael diwrnod allan llawn hwyl, mae\u2019n bosibl cerdded yn uniongyrchol i lawr Heol Eglwys Fair i orsaf Caerdydd Ganolog. Mae trenau yn teithio o\u2019r orsaf ar draws y DU gyfan, gyda dinasoedd cyfagos fel Bryste a Chaerfaddon yn llai nag awr o daith i ffwrdd. Byddai'r rhain yn gyrchfannau perffaith ar gyfer taith undydd os ydych chi eisiau bod yn rhywle arall - ond peidiwch ag anghofio i wirio amseroedd a phlatfformau\u2019r trenau!"}, {"text_idx": "#000011", "text": "Ar yr un stryd a\u0302 Gorsaf Ganolog Caerdydd fe welwch Stadiwm Principality, sy'n cynnal digwyddiadau chwaraeon a chyngherddau yn rheolaidd, yn ogystal a\u0302 Sinema Vue a Superbowl. Mae'r rhain yn gwneud gweithgareddau bondio perffaith i chi a'ch ffrindiau neu\u2019r rhai sy\u2019n byw gyda chi, felly ewch i\u2019w gweld nhw os ydych chi ar Heol Eglwys Fair."}, {"text_idx": "#000014", "text": "Nawr eich bod yn gwybod beth i'w ddisgwyl, ewch i Heol Eglwys Fair drosoch eich hun \u2014 porwch drwy'r siopau, mwynhewch y bwyd a rhowch gynnig ar rai o'r gweithgareddau y gallwch eu gwneud. Mwynhewch y fforio!"}]